**Informácia pre rodiča dieťaťa alebo fyzickú osoba, ktorej je dieťa zverené do starostlivosti**

**o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou **od 01.05.2023** v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) **alebo základnú školu** (ďalej len „ZŠ“)*,*ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

**Dotácia na stravu sa od 01.05.2023 bude poskytovať v sume:**

* **1,40 eur za každý deň,** v ktorom sa dieťa zúčastnilo výchovno-vzdelávacej činnosti **v poslednom ročníku MŠ**[[1]](#footnote-1)a **odobralo obed,**
* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

Ak Vaše dieťa navštevuje **ZŠ alebo posledný ročník MŠ** a máte záujem **od 01.05.2023** o poskytovanie dotácie na stravu na Vaše dieťa, **je nevyhnutné požiadať o dotáciu na stravu, a to na nižšie uvedenom tlačive (návratka-žiadosť),ktorú žiadame doručiť vedúcej ŠJ pri ZŠ s MŠ Linde Olejkovej osobne do školského stravovacieho zariadenia****a to najneskôr v termíne do 14.04.2023** !!! **Návratka na prihlásenie** **bude odovzdaná žiakom osobne, prípadne si ju môže rodič vytlačiť na webovej stránke školy.**

V prípade, že sa Vaše dieťa sa v školskej jedálni momentálne nestravuje, je zároveň potrebné požiadať, aby dieťa bolo zaradené do zoznamu stravníkov vypísaním prihlášky na stravovanie, ktorú si môže rodič prevziať u vedúcej ŠJ pri ZŠ s MŠ Lindy Olejkovej.

V prípade, ak **nedoručíte túto návratku** zariadeniu školského stravovania v stanovenom termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

V prípade nejasností prosím kontaktujte vedúcu ŠJ pri ZŠ s MŠ na tel.čísle:

**Linda Olejková : 0914 128 651**

1. Deťom v MŠ, ktoré nenavštevujú posledný ročník sa bude dotácia na stravu od 01.05.2023 poskytovať za rovnakých podmienok, ako doteraz, t.j. ak ide o dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima. [↑](#footnote-ref-1)